stanford-oval/wikipedia huggingface dataset:
לחמניית דגים
הערות שוליים

↑  "Am Anfang war das Fischbrötchen". Die Welt. 4 באפריל 2005. נבדק ב-12 באוקטובר 2023. {{cite news}}:  (עזרה)
↑    Gemma Brown, ‏Pictured: Macron winces eating fish sandwich during Germany visit, The Telegraph, 10 October 2023
↑  Staib, Julian; Wiegel, Michaela (10 באוקטובר 2023). "Deutsch-französisches Treffen: Fischbrötchen für die Gäste aus Frankreich" [German-French Summit: Fischbrötchen for the French Guests]. Frankfurter Allgemeine Zeitung. נבדק ב-12 באוקטובר 2023. {{cite news}}:  (עזרה)
↑  Hordych, Harald (11 באוקטובר 2023). "Scholz und Macron essen in Hamburg zusammen Fischbrötchen" [Scholz and Macron Eat Fischbrötchen Together in Hamburg]. Süddeutsche Zeitung. נבדק ב-12 באוקטובר 2023. {{cite news}}:  (עזרה)
↑  von Braunschweig, Beatrice (12 באוקטובר 2023). "Die besten Fischbrötchen-Memes von Scholz und Macron" [The Best Fischbrötchen Memes of Scholz and Macron]. T-Online (בגרמנית). נבדק ב-12 באוקטובר 2023. {{cite web}}:  (עזרה)
↑  "Fischbrötchen sorgen bei Macron-Besuch in Hamburg für Lacher" [Fischbrötchen Provide Laughter at Macron Visit in Hamburg]. ORF (בגרמנית). 10 באוקטובר 2023. נבדק ב-12 באוקטובר 2023. {{cite web}}:  (עזרה)
↑  Kormbaki, Marina (10 באוקטובר 2023). "Olaf Scholz und Emmanuel Macron in Hamburg: Sag's mit einem Fischbrötchen" [Olaf Scholz and Emmanuel Macron in Hamburg: Say It With A Fischbrötchen]. Der Spiegel. נבדק ב-12 באוקטובר 2023. {{cite news}}:  (עזרה)
לווייתן מקור שיני-עלים

לווייתן מקור שיני-עלים (שם מדעי: Mesoplodon ginkgodens) הוא מין ממשפחת לווייתני המקור שבתת-סדרת לווייתני שיניים. מקור שמו הוא צורת השיניים המיוחדת שלו, שמזכירה עלי דקלים.
מין זה חזק ונוקשה והלסת התחתונה פונה כלפי מעלה אל מעל העיניים. השיניים בעלי עקומות בשן בצורת עלי דקלים. הלסת עצמה בינונית באורך. צבעם אפור כהה ומנוקד בלבן מעט אצל הזכרים, להם גם צלקות לאורך גופם. הבטן בהירה יותר מהגב ובקצה הגב כתמים גדולים לבנים. הנקבות אפורות לא כהות. אורכם הממוצע של שני המינים 4.9 מטרים והצעירים מגיעים לאורך 2.4 מטרים בלידה.
הם חיים באזורים טרופיים באוקיינוס השקט והאוקיינוס ההודי, בעיקר בחצי הכדור המזרחי מול חופי יפן, קליפורניה, איי גלאפגוס, מדינת ניו סאות' ויילס שבאוסטרליה, ניו זילנד, סרי לנקה, האיים המלדיביים ומצר מלאקה. הם חיים בקבוצות קטנות וניזונים בעיקר מרכיכות כמו דיונונים בעומק.
מצב שימורם לא ידוע והם מאוד נדירים. מדי פעם נתפסו ציידי לווייתנים שצדו לווייתני מקור, אך בדרך כלל הם לא מתמקדים בהם. הם נחשבים למין מוגן.
הערות שוליים

↑  לווייתן מקור שיני-עלים באתר הרשימה האדומה של IUCN
כתובת אגרגנת

הכתובת
כתובת אגרגנת או כתובת אגריגנטום היא כתובת פיניקית שנמצאה בשנת 1934 בבית הקברות לילדים של קרתחדשת, ופורסמה בשנת 1942. הכתובת מתייחסת כנראה לאירועים צבאיים בסיציליה בשנת 406 לפנה"ס.
הכתובת

הכתובת מסומנת כ־KAI 302 ו־CIS I 5510. היא מחולקת לשלושה חלקים, ולא ברור כמה טקסט חסר לפני השורה המסומנת כשורה 1. בטקסט ששרד נכתב:
[.....] כבד האדמם המת רבתנ [.....................]

[... בר]חת האדמם המת וברחת אזרתנם וא[............]

[וכל אדם] אש לכף אית אמתנת ז ולעכר ולשבת יאמל יד

[א וכל א]דם אש איבל משרת וכפת רבתנ תנת פנ בעל וא

דן ב[על] חמן אית אדמם המת בחים על פנ שמש דל אזר

תם וא[..]נם קרא למלקרת יסף עלתי לשלם ולירחי

במקמ[..] שרת לקנא וכן לא[.]חל ושלם וטנת אמתנת

ז בחדש [פ]עלת שת אשמנעמס בן אדנבעל הרב וחנא

בן בדעשתר[ת] בן חנא הרב וילך רבם אדנבעל בן גרסכן הר

ב וחמלכת בן חנא הרב עלש ותמך המת אית אגרגנת וש

[.]ת שלם דל בעלנוס [וב]עלחרש מנר בן עבדמסכר ובעלעזר בן זבג שח[...]
הכתובת בעברית מודרנית:
[... ת?]כבד את האנשים ההם גבירתנו [תנת פני בעל(?) ...]
[... כוו]נת האנשים ההם וכוונת משפחותיהם(?) ו[...]
[וכל אדם] אשר ישבור את המתנה הזאת או יהרוס אותה, תשבות ידו
[וכל א]דם אשר לא משרת (את האלה), יכפתו תנת פני בעל והאדון
בעל חמן את האנשים ההם בחיים אשר לפני השמש עם משפחותיהם
וה[...] שלהם. (אך) הקורא למלקרת, יוסיף ל(היות ב)שלום ולהתברך
במקום [זה?]. שרת/שרתו בקנאות (את האלים), וייכון/ייכונו לו בריאות ושלום. והציב את המתנה
הזאת בחודש פעלת בשנת אשמנעמס בן אדנבעל הרב וחנא
בן בדעשתרת בן חנא הרב, וילכו הרבים אדנבעל בן גרסכן הרב
וחמלכת בן חנא הרב בזריחה(?) ותמכו הם באגרגנת והשיתו
שלום עם פליטי העיר(?). ובעלי החרש: מנר בן עבדמסכר ובעלעזר בן זבג שח[נא? ...]
הקשר היסטורי

ניתן לתארך את המצבה לחורף 405 לפנה"ס, על בסיס פעולה של שני מפקדים קרתחדשתים, אדנבעל וחמלכת, המוזכרים בשורות 9–10. ההיסטוריון היווני דיודורוס סיקולוס מספר ששני המפקדים היו פעילים במערכה צבאית בסיציליה בשנת 406 לפנה"ס, במיוחד במצור ובהשתלטות על העיר אקרגס (ביבליותקה היסטוריקה, 13.43.5 ו־13.80.1–13.80.2), היא אגריגנטום, המזוהה עם "אגרגנת" בשורה 10. ההשתלטות על העיר ו"השתת השלום" עם תושביה מוזכרים בשורות 10–11 של הכתובת. מדיודורוס סיקולוס אפשר להניח שהפליטים מאקרגס ניסו לברוח לעיר ג'לה, 60 קילומטרים מזרחה.
הכתובת מוסיפה ומוסרת את שמות שופטי קרתחדשת באותה שנה (שורות 8–9).
חשיבותה של כתובת זאת תוארה על ידי שמיץ:
ההתלכדות בין ההיסטוריוגרפיה הקלאסית לבין האפיגרפיה היוונית והפוּנית ייחודית בפרוסופוגרפיה של סיציליה במאה ה-5 ובעלת עניין ניכר להיסטוריונים קלאסיים כמו גם לבלשני שפות שמיות.
המקור באנגלית
A convergence of classical historiography with Greek and Punic epigraphy would be unique in the prosopography of fifth-century Sicily and of considerable interest to classical historians as well as to Semitists.
ההתייחסות ל"אפיגרפיה יוונית" מתייחסת לכתובת יוונית מאתונה משנת 406 לפנה"ס, המזכירה את סיציליה ואת שמות שני המפקדים הקרתחדשתים. זה כנראה היה probouleuma (טיוטת החלטה לבולה (אנ') האתונאית), לשלוח שליחים למפקדים הקרתחדשתים בבקשה לעזרה בשלב האחרון של המלחמה הפלופונסית.
ראו גם

רשימת כתובות כנעניות וארמיות
הערות שוליים

1 2  Chabot, J.-B. (1941–1942). "Inscription carthaginoise". Bulletin archéologique du Comité des Travaux Historiques et Scientifiques: 387–394. נבדק ב-19 במאי 2022. {{cite journal}}:  (עזרה)תחזוקה - ציטוט: date format (link)
1 2 3 4  Schmitz, Philip C. (ינו' 1994). "The Name "Agrigentum" in a Punic Inscription (CIS I 5510.10)". Journal of Near Eastern Studies. 53 (1): 1–13. נבדק ב-7 במאי 2022. {{cite journal}}:  (עזרה)
↑  השם שניתן על ידי דיודורוס הוא Ἀννἰβας, הצורה היוונית של חניבעל, שיבוש טבעי של "אדנִבעל" המובא בכתובת הפוּנית.
↑  "Diodorus Siculus: The Library of History: (Book XIII, 34-63)". Lacus Curtius. Lacus Curtius. נבדק ב-7 במאי 2022. {{cite web}}:  (עזרה)
↑  "Diodorus Siculus: The Library of History: (Book XIII, 64-90)". Lacus Curtius. Lacus Curtius. נבדק ב-7 במאי 2022. {{cite web}}:  (עזרה)
↑  Krahmalkov (2000), p. 116.
↑  Meritt, Benjamin D. (1940). "Athens and Carthage". Harvard Studies in Classical Philology. 51 (Suppl. Vol. 1): 247–253. נבדק ב-20 במאי 2022. {{cite journal}}:  (עזרה)
הערות שוליים > ביאורים

1 2  מצבה
↑  שם חודש כנעני
1 2 3 4  המפקד
↑  המפקדים
↑  עושי מלאכת המצבה
↑  כלומר, זבג הוא בנו המאומץ של אדם ששמו מתחיל באות ח', כנראה "חנא"
כריסטופר פייק

| --- | --- |
ג'פרי האנטר ככריסטופר פייק.
ג'פרי האנטר ככריסטופר פייק.
 שם סרט:  "סטארטרק, האויב בתוכנו – סטארטרק"
 הופעה ראשונה:  "The Cage", הפיילוט הראשון של סדרת הטלוויזיה "מסע בין כוכבים: הסדרה המקורית", שנוצר בשנת 1964 (אך לא הוקרן עד לשנת 1988).
 הופעה אחרונה:  מסע בין כוכבים: מסעות קצרים (עדיין משודר)
 יוצרים:  ג'ין רודנברי 
 גילום הדמות:  ג'פרי האנטר (בפרק "The Cage") שון קני (בפרק הכפול "The Menagerie") ברוס גרינווד (בסרטים "סטארטרק" ו"האויב בתוכנו – סטארטרק") אנסון מאונט ("מסע בין כוכבים: דיסקברי", "מסע בין כוכבים: מסעות קצרים" ו"מסע בין כוכבים: עולמות חדשים ומשונים")
 מידע
 גזע:  אנושי
 מין:  זכר
 מקצוע:  קצין בצי הכוכבים
 שיוך:  צי הכוכבים
 אזרחות:  פדרציית הכוכבים המאוחדת
 מקום מגורים:  Bearcreek 
 
כריסטופר פייק (באנגלית: Christopher Pike) הוא דמות בדיונית ביקום הבדיוני של זיכיון "מסע בין כוכבים". הוא גולם לראשונה על ידי השחקן ג'פרי הנטר בפרק הפיילוט הראשון של "מסע בין כוכבים: הסדרה המקורית", ששמו "The Cage" (שנת 1964), כקפטן ספינת החלל אנטרפרייז. הפיילוט נדחה, ובמהלך התפתחותו של הפיילוט השני הדמות הושלכה, כאשר האנטר החליט שהוא לא רוצה להמשיך עם הסדרה. שון קני מגלם את פייק בקטעים חדשים שצולמו עבור הפרק הכפול "The Menagerie" (שנת 1966), שגם עושה שימוש מחדש בחומר המקורי של "The Cage" בהשתתפותו של האנטר. בסרט הקולנוע "סטארטרק" (2009), בבימויו של ג'יי ג'יי אברהמס, ובסרט ההמשך האויב בתוכנו – סטארטרק (2013) גילם את דמותו ברוס גרינווד. החל משנת 2019 מגלם את הדמות השחקן אנסון מאונט, תחילה בסדרות "מסע בין כוכבים: דיסקברי" ו"מסע בין כוכבים: מסעות קצרים", והחל משנת 2022 כדמות הראשית בסדרה "מסע בין כוכבים: עולמות חדשים ומשונים".
תיאור הדמות

מעט מאוד ידוע על חייו האישיים של כריסטופר פייק. על פי דיאלוג בפרק "The Cage", הוא מהעיר מוהאבי, קליפורניה שעל פני כדור הארץ וכי בעבר היה בבעלותו סוס "טנגו".
עד לשנת 2019 פייק היה הקפטן הידוע הראשון של ספינת החלל "USS אנטרפרייז NCC-1701" בקאנון של מסע בין כוכבים אשר נראה על המסך בסדרות הלייב אקשן. עם זאת, על פי "מסע בין כוכבים: סדרת האנימציה", קפטן רוברט אפריל קדם לפייק, כך גם על פי ספרים, וחומרים מודפסים אחרים, של "מסע בין כוכבים". פייק התקבע בקאנון כקפטן השני בפרק Brother בסדרה "דיסקברי", כשבאחת הסצנות מופיע על מסך המחשב שמו של אפריל כקפטן הראשון של האנטרפרייז.
תיאור הדמות > The Cage

בתחילת הפרק "The Cage", פייק והצוות שלו מתאוששים ממשימתם אל רייגל 7, בה מספר מחברי חוליית הנחיתה נהרגו על ידי התושבים המקומיים. האירוע ממלא את פייק עם כל כך הרבה רגשות אשם, והוא שוקל להתפטר ממשרתו.
בינתיים, האנטרפרייז נמצאת בדרכה אל מושבת וגה כדי להשאיר שם מספר אנשי צוות פצועים, כאשר היא מקבלת קריאת מצוקה מספינת החלל "קולומביה" (Columbia), אשר נחשבת לאבודה בחלל מזה כ-18 שנים. פייק מוביל את ספינתו אל כוכב הלכת טאלוס 4, על מנת להציל את השורדים.
פייק לומד במהרה כי כולם, מלבד אחד מהניצולים, הם אשליות שנוצרו על ידי הטאלוסיאנים כדי לפתות את אנשי צוות האנטרפרייז אל כוכבם טאלוס 4. הטאלוסיאנים עושים כל מאמץ על מנת לספק פנטזיות מיניות, אשר הם מקווים ימצאו חן בעייני פייק, תוך שהם משתמשים בווינה (Vina), ניצולת הקולומביה היחידה והאמיתית, כמושא תשוקה. זמן קצר לאחר שפייק מצליח להימלט מהכלא שלו, בעזרתם של הקצינה הראשונה שלו מספר אחת והשליש ג'יי.מ. קולט, הטאלוסיאנים חושפים בפני פייק את המראה האמיתי של וינה – כאישה מבוגרת ומעוותת. הטאלוסיאנים הצילו את חייה לאחר התרסקות הקולומביה, אך לא היה להם את המידע הנדרש על מנת לתקן את גוף האדם. פייק מבקש מהטאלוסיאנים לשחזר את אשליית היופי של וינה והאנטרפרייז עוזבת את טאלוס 4.
תיאור הדמות > מסע בין כוכבים: דיסקברי

בסדרה „מסע בין כוכבים: דיסקברי”, בפרק „בחר את כאבך” מופיע לראשונה שמו של פייק במסד הנתונים של הצי כאחד מהקפטנים המעוטרים ביותר נכון לשנה 2256, לצידם של ג׳ונתן ארצ׳ר, מת׳יו דקר, פיליפה ג׳ורג׳יו ורוברט אפריל. בסופו של הפרק „יד מושטת” ספינת החלל דיסקברי קולטת אות מצוקה מספינת החלל אנטרפרייז בפיקודו של קפטן פייק.
בעונה השנייה של הסדרה הופך פייק, בגילומו של אנסון מאונט לדמות ראשית בסדרה. פייק מגיע לספינת החלל דיסקברי בתור מפקד זמני בעוד האנטרפרייז נמצאת בתיקונים במטרה לקחת אותה למסע לאיתור סימני אנרגיה שהופיעו לפתע והמפוזרים ברחבי הגלקסיה. בהמשך הדרך משלב פייק כוחות עם מייקל ברנהאם במטרה לנסות יחדיו להבין מה קרה לספוק, אחיה המאומץ של ברנהאם וקצין המדע של האנטרפרייז תחת פיקודו של פייק. בהמשך העונה, בפרק "Through the Valley of Shadows", אוחז פייק בגביש זמן ונחשף לעתיד הצפון לו, כפי שנראה על המסך בפרק "The Menagerie" מהסדרה המקורית. אף על פי שהוא מקבל את ההזדמנות לוותר על הגביש, ובכך לאפשר לעצמו להימנע מהעתיד שנראה לו, הוא מחליט לקחת את הגביש במטרה להציל את הגלקסיה כולה, כשהוא מקבע בכך את גורלו.
תיאור הדמות > מסע בין כוכבים: מסעות קצרים

בעונה השנייה של הסדרה "מסעות קצרים" הוקדשו שלושת הפרקים הראשונים (מתוך שישה בסך הכל בעונה) להרפתקותיהם של צוות ה"אנטרפרייז" בפיקודו של פייק.
בשני הפרקים הראשונים, "Q&A" ו-"The Trouble with Edward" הופיע פייק בתפקידים קטנים בסוף ובתחילת הפרק בהתאמה. בפרק השלישי, Ask Not מופיע פייק בתפקיד ראשי בפרק כולו, כאסיר של צוערת ששומרת עליו לאחר שהואשם במרד. בסוף הפרק מתברר שמדובר היה בבחינה פסיכולוגית שעברה הצוערת במטרה לבחון את נאמנותה לצי הכוכבים.
תיאור הדמות > מסע בין כוכבים: עולמות חדשים ומשונים

במהלך הסדרה "מסע בין כוכבים: עולמות חדשים ומשונים" מוצגת התקופה בה פיקד פייק על ה"אנטרפרייז" החל מעונתה השנייה של הסדרה "דיסקברי", כלומר, אחרי האירועים המתרחשים בפרק "The Cage", ולפני תקופת הסדרה המקורית, והאירועים המתרחשים בפרק "The Menagerie". בתקופה זו מפקד פייק על ה"אנטרפרייז" תוך שהוא מודע לעתידו העגום. בתחילת הסדרה מנסה פייק לפרוש מחייו כקפטן בצי הכוכבים, אך לבסוף מחליט לחזור ולפקד על ה"אנטרפרייז". במהלך עונתה הראשונה של הסדרה, ובעיקר לאחר ביקור מבן דמותו העתידי (בפרק העשירי בעונה, "A Quality of Mercy") הוא מבין שעליו לקבל את גורלו, כפי שנקבע מראש, ולא לנסות ולהציל את עצמו או את שני הילדים (לימים – צוערים) שלא יצליח להציל בתאונה שתתרחש, מאחר שהתוצאות במקרה כזה יהיו הרות אסון לגלקסיה כולה.
תיאור הדמות > The Menagerie

בנקודת זמן מסוימת, טרם האירועים המתרחשים בפרק "The Menagerie", פייק מקודם לתפקיד מפקד צי
. הוא נפצע באורח קשה, בזמן שהציל מספר צוערים במהלך אימון, וכתוצאה מחשיפה לקרינת דלתא נותר משותק, אילם ומצולק, תלוי בכסא גלגלים המופעל על ידי גלי המוח. האמצעי היחיד שלו לתקשורת הוא נורה המוצבת במרכז הכיסא שלו: הבהוב אחד משמעותו "כן", ושני הבהובים מציינים "לא".
בפרק "The Menagerie", האנטרפרייז, כעת תחת פיקודו של קפטן ג'יימס ט' קירק, מגיעה אל תחנת חלל 11. ספוק, ששירת תחת פיקודו של פייק במשך "11 שנים, 4 חודשים ו-5 ימים", עושה סידורים חשאיים על מנת לקחת את פייק בחזרה אל טאלוס 4, אף על פי שהגעה לכוכב זה היא עבירה פלילית, היחידה בצי הכוכבים שהעונש עליה הוא מוות. ספוק מועמד למשפט צבאי, כאשר הראיות המוצגות במהלך ההליכים כוללת קטעים מצולמים מתוך הפרק "The Cage". בסיומו של הפרק הכפול, פייק מתאחד עם וינה, כאשר שניהם תחת האשליה שבריאותם מושלמת.
תיאור הדמות > אזכורים נוספים

פייק מוזכר בפרק "Mirror, Mirror": על פי דיווחים, גרסת יקום המראה של קפטן קירק התנקשה בחייו של פייק, על מנת שקירק יקודם לתפקיד קפטן האנטרפרייז.
התייחסות קצרה לפייק מתרחשת בסדרה "מסע בין כוכבים: חלל עמוק 9", בפרק "Tears of the Prophets", בו לקפטן בנג'מין סיסקו מוענקת "מדליית גבורה על שם כריסטופר פייק" על מעשיו והישגיו במהלך מלחמת הפדרציה-דומיניון.
בסדרה "מסע בין כוכבים: הדור הבא", בפרק "The Most Toys", השם "פייק" נראה בקצרה על צידה של מעבורת חלל, אותה לוטננט-קומנדר דאטה מתכוון להטיס, בתחילת הפרק.
בציר זמן קלווין > סטארטרק (2009)

דמותו של קפטן פייק משתתפת בסרט הקולנוע "סטארטרק" משנת 2009, הפעם בגילומו של ברוס גרינווד.
בסרט אתחול זה, שמתקיים בציר זמן קלווין, ולא בציר הזמן הראשי של הזיכיון, פייק מעודד את ג'יימס ט' קירק הצעיר (כריס פיין) ללכת בדרכו של אביו, ומאתגר אותו להתגייס לצי הכוכבים. פייק הוא הקפטן הראשון של האנטרפרייז, עם קירק על הסיפון. פייק נלקח בשבי על ידי נירו, קפטן רומולאני, ועונה לצורך הגשת מידע על מערכות ההגנה של כדור הארץ. מאוחר יותר הוא מחולץ על ידי קירק וספוק. בסוף הסרט, פייק מקודם לדרגת אדמירל. בסצנת הסיום של הסרט הוא מופיע בכיסא גלגלים. במציאות החלופית המופיעה בסדרת סרטים זו הוא מסוגל לדבר ולהשתמש בפלג גופו העליון, בניגוד למוצג בפרק "The Menagerie", ופייק מוותר בגאווה על פיקוד האנטרפרייז לטובת קפטן קירק, בזמן שהוא מתאושש מהפציעה.
גרינווד חזר לגלם את תפקידו של פייק בשנת 2013, בסרט "האויב בתוכנו – סטארטרק".
לילות מריאנה

| --- | --- |
 סוגה:  טלנובלה 
 יוצרים:  חברת טלוויסה
 כותבים:  ליליאנה אבוד דולורס אורטגה
 בימוי:  מיגל סורסגה אדגר רמירז
 שחקנים:  אלחנדרה בארוס חורחה סלינס אנחליקה ריברה ססר אבורה פטריסיה נבידד אדריאנה פונסקה
 ארץ מקור:  מקסיקו 
 שפות:  ספרדית 
 מספר עונות:  1 
 מספר פרקים:  135 
 הפקה
 מפיק:  סלוודור מחייה אלחנדרה
 חברת הפקה:  טלוויסה 
 הפצה:  טלוויסה 
 צלמים:  מנואל באראחאס
 מוזיקה:  חורחה אבנדנו
 אורך פרק:  45 דקות
 שידור
 רשת שידור:  טלוויסה ויוה
 תקופת שידור מקורית:  20 באוקטובר 2003 – 23 באפריל 2004
 קישורים חיצוניים
 אתר רשמי
 דף התוכנית ב-IMDb
 
לילות מריאנה (בספרדית: Mariana de la Noche; באנגלית: Mariana of the Night) היא טלנובלה מקסיקנית שהופקה בשנת 2003 על ידי חברת טלוויסה. הסדרה היא גרסה מחודשת לטלנובלה בעלת אותה שם משנת 1975. כוכבי הטלנובלה הם: אלחנדרה בארוס, חורחה סלינס, ואילו אנחליקה ריברה וססר אבורה בתור האנטיגוניסטים.
עלילה

מריאנה מונטנגרו היא אישה צעירה, יפה וטובת לב שקללה רובצת על ראשה בשל העובדה העובדה ששני גברים מתו לאחר שהתאהבו בה. כאשר מריאנה מתחילה להתראות עם חביאר מנדיאטה, זה עושה תאונה עם רכבו ומת. לאחר דבר זה, מריאנה חשה אשמה ומחליטה ללבוש בגדים שחורים ולוותר על האהבה לנצח. מריאנה גרה עם אביה, אטיליו מונטנגרו, איש מרושע אשר הוא בעל המכרות שיש בכפר. לאטיליו יש שתי אחיות: האחות המבוגרת, איסבל, היא אישה מתחשבת וטובת לב, אשר גידלה את מריאנה ואחותה צ'אצ'י מאז שאמן נפטרה, ואילו האחות הצעירה, מרסיה, היא ההפך הגמור מאיסבל, מרסיה היא אישה קרת לב ומתנשאת, אשר מעולם לא ידעה לאהוב גבר בחייה. היא מנהלת את המכרות אשר בבעלות אטיליו והיא ידועה בכוחניות שלה. גברי הכפר מפחדים ממנה.
יום אחד, מגיע לכפר איש מסתורי ונאה בשם איגנסיו לוגו נבארו, אשר בא לנקום באטיליו מונטנגרו, שכן אותו אדם גרם למותם של בני משפחתו. בהגיעו לכפר, איגנסיו נתקל במריאנה, ושניהם מתאהבים מהרגע הראשון, אך אהבתם נתקלת בהמון קשיים שמציבים להם אטיליו ומרסיה.
צוות שחקנים

אלחנדרה בארוס - מריאנה מונטנגרו
חורחה סלינס - איגנסיו לוגו נבארו
אנחליקה ריברה - מרסיה מונטנגרו
ססר אבורה - אטיליו מונטנגרו
פטריסיה נבידד - יאדירה דה גררו
אדריאנה פונסה - צ'אצ'י מונטנגרו
רנה סטריקלר - קמילו גררו
אלמה מוריאל - איסבל מונטנגרו
מריה רוחו - לוקרסיה ורגאס
חוסה קרלוס רואיז - איסידרו ואלטיירה
פטריסיה רייס ספינדולה - מריה לולה
ראול רמירז - האב פדרו
אאורורה קלבל - אמא לופה
סרחיו אקוסטה - קומצ'ה
איגנסיו גוואדלופה - מדיומונדו פארמו
פטריסיה רומרו - דוריס
ארתורו מונוז - מקס מוראחה
אליידי נונייס - מיגלינה דה פארמו
אגוסטין ארנה - אורופו
דניאל קונטיננט - חואן פבלו גררו
מרג'ורי דה סוסה - קרול
רפאל רוחאס - חררדו מונטיאל
אספרנסה רנדון - וילמה אולברה
ולנטינו לאנוס - חביאר מנדיאטה
חיימה לוסאנו - אלאדיו גונזלס
בנחמין איסאלס - ליבוריו הרננדס
רוברטו בלנדון - איוון לוגו נבארו
לייטי סנה

| --- | --- |
אין תמונה חופשית
 לידה:  30 באוקטובר 1998 (בן 25) ברצלונה, ספרד
 שם לידה:  לייטי סנה
 מדינה:  ספרד
 תקופת הפעילות:  מ-2017
 עיסוק:  שחקן • זמר
 פרופיל ב-IMDb
 
לייטי סנה (בספרדית: Leïti Sène; נולד ב-30 באוקטובר 1998) הוא שחקן וזמר ספרדי, אשר זכה להצלחה עולמית בזכות השתתפותו בסדרה "אליטה".
ביוגרפיה וקריירה

לייטי סנה נולד ב-30 באוקטובר 1998, בברצלונה שבספרד. כילד, התשוקה שלו לריקוד הובילה אותו להתחיל הן בקריירה מוזיקלית והן בקריירת משחק. בהמשך, החל את הקריירה שלו עם בן דודו בלהקת סמקסן (בספרדית: Samxsen). ביוני 2019 הוציאה את מיני-אלבום הבכורה שלו, Joël, מתוכו יצא הסינגל "Galarina".
בשנת 2018 השתתף בסדרת הטלוויזיה "ברוכים הבאים למשפחה" ששודרה בנטפליקס. בשנת 2020 הצטרף לסדרת הטלוויזיה שהובילה לפריצתו הבינלאומית, "אליטה". הוא הצטרף לעונה השלישית של הסדרה, לצד עומר איוסו ומינה אל חמני וגילם את מאליק, בן זוגה של אל חמני שנמצא בארון ובוגד בה עם אחיה, איוסו.
דיסקוגרפיה > מיני-אלבומים

2019: Joël
פילמוגרפיה > טלוויזיה וקולנוע

| שנה | שם | תפקיד | הערות |
| --- | --- | --- | --- |
| 2017 | "רעל" | — | סרט קצר |
| 2018–2019 | "ברוכים הבאים למשפחה" | דייוויד גרסיה נבארו | תפקיד ראשי, 26 פרקים |
| 2020 | "אליטה" | מאליק די. | תפקיד ראשי, 8 פרקים (עונה 3) |
הערות שוליים

1 2 3 4 5  Leïti Sène, IMDb
↑  Leïti Sene - GALARINA ft. Aleesha, נבדק ב-2021-06-28
לווייתן מקור ענק ארנוקס

| לווייתן מקור ענק ארנוקס |
| --- | --- |
 
מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: לווייתנאים
תת־סדרה:: דמויי היפופוטם
משפחה:: לווייתני מקור
סוג:: לווייתן מקור ענק
מין:: לווייתן מקור ענק ארנוקס
שם מדעי
 Berardius arnuxii ‏דוורנוי, 1851
תחום תפוצה


לווייתן מקור ענק ארנוקס (שם מדעי: Berardius arnuxii) הוא מין של לווייתן מקור גדול החי בעיקר בימים סביב אנטארקטיקה והוא מבין המינים הגדולים ביותר במשפחה. הוא קרוב משפחתו של לווייתן מקור ענק ביירד, הדומה לו מאוד אך גדול ממנו מעט.
מאפיינים

לווייתן זה התגלה על ידי החוקר ג'ורג' דוברנוי (1855 - 1777) בשעת 1851, כשהובא מספינה צרפתית עם גולגולת של הלווייתן מניו זילנד. את הגולגולת גילה הרופא של הספינה, ד"ר "מוריס ארנוקס" וממנו שם הלווייתן.
לווייתני ענק אלה מגיעים לאורך 12 מ' בממוצע ושוקלים קרוב ל-14 טון - גדולים יותר מאשר אורקה. הם בעלי לסת תחתונה ארוכה מהעליונה ועם שיניים תחתונות בולטות. הסנפירים קטנים ביותר ומעוגלים והגוף מוארך ודק יחסית למיני המשפחה. בדרך כלל צבעם כהה מאוד עד שחור אם כי לעיתים ישנם פרטים אפורים. אין הרבה הבדלים בין שני המינים אך לשניהם צלקות רבות על הגוף.
לא ידוע מה מצב השימור שלהם וכמה פרטים יש בטבע אם כי מוערך שהם לא בסכנה. הם חיים בסביבות יבשת אנטארקטיקה והימים סביבה, אך יכולים להצפין עד דרום אפריקה וג'ורג'יה הדרומית. בחורף הם נודדים לאזורים חמימים יותר.
התנהגותם של לווייתנים אלה לא נחקרה מספיק, אך ידוע שהם נעים בחבורות קטנות של 3–10 פרטים, כשבמקרים חריגים נתקלו בלהקות של 30 פרטים, רובם הגדול זכרים. הם צוללים לעומק בחיפוש דיונונים ודגים ויכולים לעצור את הנשימה עד חצי שעה מתחת למים.
לא ידוע מה מצב שימורם אך באוקיינוס הדרומי שוחים הרבה לווייתנים והם לא בסכנה. בעבר הם ניצודו עקב השומן הרב שלהם אך כיום הם מינים מוגנים.
הערות שוליים

↑  לווייתן מקור ענק ארנוקס באתר הרשימה האדומה של IUCN
לווייתן מקור שיני-מעדר

לווייתן מקור שיני-מעדר (שם מדעי: Mesoplodon traversii) הוא מין ממשפחת לווייתני המקור שבתת-סדרת לווייתני שיניים. 
הוא התגלה בטבע על ידי ג'יימס הקטור בשנת 1873 ותואר כתת-מין של לווייתן מקור ליארד, אך בהמשך סווג כמין עצמאי. 
מין זה מעולם לא נצפה בטבע והוא התגלה על ידי מספר קטן של גולגולות, באי רובינזון קרוזו, ובניו זילנד ובאיים הקרובים.
מאפיינים

זהו לווייתן מוארך ובעל לסתות ארוכות יחסית לקרוביו, בייחוד הלסת הקדמית. השיניים גדולות מאוד ובולטות אך הלסת ישרה יחסית. הם בולטות גם כשהפה סגור אך גם המצח מאוד גדול והמבנה מאוד מזכיר את מבנה הלסת של לווייתן מקור שיני-עלים. סנפיר הגב גדול ובולט והגוף בשחור ותחתית ומרכז הגוף לבן עם סנפירים שחורים. אורכם הממוצע 5-5.5 מטר. הנקבות גדולות מהזכרים. כתם כהה משתרע על העין כשהלחיים לבנות והלסתות שחורות.
מין זה מעולם לא נצפה בטבע, אך נראה שהוא חי כמו רוב בני הסוג, בקבוצות קטנות וצולל לתפוס דיונונים ודגים בעומק ומתבגרים במהירות.
הערות שוליים

↑  לווייתן מקור שיני-מעדר באתר הרשימה האדומה של IUCN
מאטה אמריטננדמאיי

מאטה אמריטננדמאיי דווי (Mata Amritanandamayi Devi; נולדה ב-27 בספטמבר 1953) היא מנהיגה רוחנית מדרום הודו הידועה בפעילויותיה ההומניטריות ובחיבוקיה. היא מכונה אמה (Amma) ואמאהצ'י (Ammachi) והאם המחבקת. על פי הערכות חיבקה עד היום מעל ל-26 מיליון איש.
אמה מסיירת בהודו ובעולם במשך שבעה חודשים בשנה. בכל מקום אליו מגיעה היא עורכת ערבים פתוחים לקהל, בהם היא שרה, מדברת, וגם מחבקת את כל הנוכחים. בעשר השנים האחרונות ביקרה במעל ל-30 מדינות. ביתר הזמן היא נמצאת באשראם שהקימה בכפר הולדתה.
חייה

אמה נולדה ב-1953 בשם סודהאמאני, בכפר דייגים במדינת קראלה בדרום הודו. לימודיה הופסקו כשהייתה בת 9 והיא החלה לטפל באחיה הקטנים ובמשק הבית המשפחתי.
החל משנת 1981 משמשת אמה כמורה רוחנית. היא נודעת בחיבוק שאותו היא מעניקה לכל הבאים לראותה, שמטרתו לתת תחושת חיבוק אם ו"לראות" (דארשן במסורת ההודית) את המורה הרוחני. מדובר בתופעה ייחודית בעיקר משום שבהודו נשים אינן נוגעות בגברים בפומבי. מדי יום מגיעים אלפים לקבל את חיבוקה והוא ניתן לכל אדם. אמה עושה זאת למעלה מ-30 שנה ועד היום חיבקה מעל ל-26 מיליון איש.
אמה הקימה ארגון צדקה בשם "מאטה אמריטננדמאיי מאת'", ארגון לא ממשלתי שיש לו מעמד של יועץ במועצה הכלכלית חברתית של האומות המאוחדות. הארגון מפקח על פעילות הצדקה של אמה בהודו ובחו"ל. מטה הארגון ממוקם בקראלה שבהודו. במסגרתו נעשות פעילויות הומניטריות נרחבות, שהמפורסמת שבהן – גיוס 23 מיליון דולר לשיקום נפגעי אסון הצונאמי 2004. מעל ל-100,000 בתי קבע נמסרו לנפגעי הצונאמי ונעשות עד היום פעולות שונות עבורם.
עיקרי תורתה

אמה מעודדת התבוננות פנימה באומרה כי בכל אדם יש את הניצוץ האלוהי. היא מציינת שישנם נתיבים להתפתחות רוחנית: נתיב אינטלקטואלי, נתיב של מסירות ונתיב של נתינה. אמה מציינת את נתיב הנתינה כמתאים לרוב האנשים. דגש חשוב בתורתה הוא הנתינה ללא תמורה. אמה מציינת שאדם רוחני נמדד ביכולות לעמוד בפני מצבים שהחיים מזמנים לפניו באופן שווה ומאוזן, לנהוג בצורה אוהבת לכל אדם ובנתינה שלו לנזקקים. בנוסף, אמה מדגישה את חשיבות המדיטציה.
להלן ציטוטים המדגישים את עיקרי תורתה:
ילדי, השארו היכן שאתם ומלאו אחר חובותיכם באהבה ובמסירות. אם אתם נשואים ומיושבים בעולם, אל תברחו. אל תנטשו את עבודתכם או את המחויבויות שלכם כבעל או כרעיה או כהורה. אבל, באותו הזמן, למדו איך לחיות בתוך האני האמיתי שלכם. זוהי האמנות החשובה ביותר שעלינו ללמוד. אנו לומדים הכל אבל זאת לעולם לא. אמנות הקיום בטבענו האמיתי
רוחניות היא החוויה עצמה. כדי באמת לדעת, כל ההסברים והניתוחים צריכים להסתיים. לא צריך להיות דיבור פנימי, או שיפוט לגבי הדברים. כל הדיעות והפירושים הם רעיונות מושאלים. הם פשוט חוזרים על עצמם. רוחניות יכולה להחוות רק בחוסר התנועה של הדממה
נניח כי בטעות הכנסת את האצבע לתוך העין. ידך השנייה לא תכה את היד שפגעה בעין. אתה פשוט סולח לה. הגישה שלך במקרה שאחרים פוגעים בך צריכה להיות דומה. להגיב בכעס לכעס זה כמו לחטט בפצע. לסלוח זה כמו לשים תרופה
פילנתרופיה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.